**L’FANTOME DE CH’ CAMP D’TIERREVILLE**

**Un promoteur immobilier veut acheter le champ d’Emile, afin d’y faire bâtir une salle de sport. Emile refuse et invente une histoire de fantôme.**

**E : Emile**

**P : Promoteur**

«**P**- Monsieur Emile, voyons, réfléchissez ! C’est une véritable opportunité pour vous et pour le village de Tierreville. Nous vous rachetons votre terrain au triple de sa valeur.

**E-** Non, non, non et non !! Ch’est quelle lette que vous comperdez pas là d’dins ? Qu’cha fuche au tripe, o bin dix fos d’pus, j’garde min camp, et pis ch’est tout !

**P**-C’est un refus catégorique, si j’ai bien compris ?

**E**- Mais ouais ! I m’san.ne qu’j’ai été fort clair.

**P**- Pardonnez-moi, mais c’est que je ne saisis pas bien votre idiome. N’y a-t-il pas été question de tripes ?

**E**-Des tripes ? J’ai mie parlé d’tripes. Et té m’traites d’idiot, in pus ?? Attinds, té vas vir !

**P**-Calmez-vous, Emile, calmez-vous ! Je voulais dire «votre patois ». Je ne le parle pas.

**E**-T’es d’dusse ?

**P**-Pardon ?

**E**-Où est ce que tu es né, si té préfères.

**P**-Ha oui. Hé bien, je suis d’Amiens.

**E**- Et té n’sais pas parler l’patois Picard ? Té d’vros avoir honte ! Nous, ichi, ch’est du rouchi mais ch’est du parel au même.

**P**-Pardonnez-moi, pardonnez-moi…

**E**- Arrête de d’minder pardon. J’sus pas curé. Bon, achteure, j’ai d’l’ouvrache. J’t’artiens pas.

**P**-Pardonnez-moi d’insister…Euh, je veux dire, excusez-moi d’insister, mais votre terrain est idéalement situé, et puis, nous n’allons pas y construire des immeubles. Il s’agit d’un complexe sportif, qui ne nuirait en rien à votre environnement. Vous-même ou votre femme, pourriez en profiter.

**E**-STOPPP !!! L’ «Banane bleusse », j’veux point in intinde parler ! Vir tous les jours des gins de l’ville faire el’sinche pa d’vant des vitrines, point question ! Mi et pis m’fin.me, in in fait tous les jours, du sport. I z’ont qu’à v’nir traire les vaques, et armette el’tierre. I verront chu qu’ch’est, du sport.

**P**-Ce n’est pas la « Banane », c’est l’O…

**E**- Ch’est parel !!! Ch’est un nom à couquer déhors, d’toute façon. Cha existe pas ! Bleusse !! Pourquo pas à carreaux, o à raiures ?

**P**-Oui, mais…

**E**-Acoute ! Aussi bin, min camp, j’peux point l’vinde.

**P**-Pourquoi ?

**E**-Hé bin,té voudros point l’acater, pace que, pace que… I-est HINTÉ, là !

**P**-Ha, ça y est, je commence à comprendre votre langage. Mais en T ou en L, ce n’est pas grave. La barre du T servira pour le parking.

**E**-I comminche à comprinde min langache, qu’i dit. Niquedoule !! Hinté, comme avec UN FINTOME !!

**P**-Hanté ??? C’est cela que vous voulez dire ? Vous plaisantez, n’est-ce pas, Emile ?

**E**-Point du tout, point du tout ! Ch’est l’vérité vraie. L’Fantôme du Camp d’Tierreville ! Ch’est min rataïon Oscar, min arrière grind-père si té préfères, qu’i l’a vu pou l’ preume fos. I-étot d’origine inglaise, min rataïon, et pis…

**P**-C’est vous, cette fois, qui me prenez pour un idiot. Un fantôme ? Et puis quoi encore ? Le monstre du Loch Ness dans l’étang d’à côté ? Et de plus, personne dans le village, ne m’a parlé d’une histoire pareille.

**E**-Forchémint, i-a qu’mi que je l’sais. J’ai point invie d’vir rappliquer tout un tas d’journaleux et d’parapis… Infin des cacheux d‘esprits, dins min camp.

**P**-Hé bien, raison de plus pour me le vendre, votre champ.

**E**-Ha non, in sait jamais. Ch’fintôme, i pourrot ête dingereux. J’m’in voudros qu’i faiche du mau à tes sportifs ed’pacotile, là.

**P**-Bon, hé bien, moi, je n’ai pas peur des fantômes. Je demande à voir.

**E**-Té nd es bin sûr ?

**P**-Tout à fait sûr ! J’en ris déjà.

**E**-Plache-te au mitan de ch’camp au soir, à 11h et quart, et attinds.

**P**-Vous m’avez dit au soir.

**E**-Et alors ?

**P**-11h et quart, c’est au matin.

**E**-Au matin ? Ha ouais, t’es sûr qu’t’es né dins no coin ? 23h 15, si t’aimes mieux.

**P**-Tiens, il est original, votre fantôme. Il n’apparaît pas à Minuit ?

**E**-Nan, ch’est 11h et quart, et pis ch’est tout. P’tête qu’i veut point s’couquer trop tard.

**P**-Bien sûr, bien sûr ! Je serai là, et je viendrai vous rendre compte demain. Bonne soirée, Emile ! Il s’en va en riant.

**E,** ***resté seul***-I pissera à s’maronne, ch’jone d’aploute ! I-ara pas min camp, un point ch’est tout.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Emile cherche un drap blanc, en vue de sa mise en scène.***

**E**-Brin ! Pas moïen d’trouver d’drap blanc. Quo qu’ch’est cha ? Un maillot d’foot ? Faut vramint quej’mette ed’l’orde ichi, un d’ches jours, mais millards de djus !! J’ai oblié ! Au soir, i- a l’match ed’fotbal Tierreville-Kervé les Prones. J’peux point minquer cha ! Cha s’ra jamais fini pou 11h et quart. Bon, faut que j’trouve quéqu’un pou m’rimplacher. Mais qui ? Dédé, p’tête ?  I-a pas invinté l’iau caude, mais au moins, i-a pas quer el’foot.

-Allo ! Dédé ? Ouais, ch’est Emile. Té voudros point m’rinde un service ? Acoute… Ch’est cha. Ouais, ouais… Té veux bin ? D’quo ? Un drap à fleurs ? Té t’fous d’mi ? T’as pas aute cosse ? Un viux drap d’tin garchon avec Spiderman ? Dédé, t’as jamais vu un fantôme, ch’est pas possipe !! Ha bin non, ch’est vrai, mi non pus. Bon, ch’est pas grafe. Laisse. Allez, à pus tard, Dédé !...Hé bin, ch’promoteur, j’y dirai d’arvénir d’main, que l’fantôme, i-a sûremint été à eune bourse aux linceuls. Quelle heure qu’i-est, achteure ? Oula, abile, j’vas minquer l’début. Allez, Tierreville ! Allez, Tierreville !!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Dans le champ, le promoteur attend avec une lampe de poche.***

**P**-Un fantôme ! On m’a déjà souvent menti pour me refuser une vente, mais là, ça dépasse l’entendement. C’est vraiment se moquer de moi, mais, soit, jouons le jeu. Rira bien qui rira le dernier. Je ne vais pas tarder à voir arriver mon Emile, affublé d’un vieux drap blanc. Tiens, qu’est ce que je disais ?

***Arrive sans bruit un personnage recouvert d’un voile blanc.***

**P**-Moui… Pas trop mal fait, ma foi. Bon, assez plaisanté ! ***Il appelle de son portable***. Allo ! Emile, allez, vous m’avez bien fait rire, mais franchement, toute cette mascarade pour un champ tout pelé…

**E**-Ha, ch’est core vous ! Vous l’avez pas vu, hein ? J’sus sûr que d’main, i s’ra là. Ch’est l’vérité vrai, j’vous l’ardis. Bon, d’solé, mais j’sus au matche ed’fotbal et… Quo ?? Vous veyez quète cosse ed’bizarre ? Cha dot ête el’baudet du visin.

**P**-Emile, ce n’est pas vous, là, devant moi ?

**E**-J’te dis qu’j’sus au matche ed’foot !! T’intinds pas ches supporters ?

**P**-Mais, mais… Qui est là, alors ?

**E**-Arrête, té m’fais peur ! Bon, j’arrife. In a perdu, d’toute façon ! Conte ches mouques à brin d’Kervé les Prones ! Que mijère !

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Le promoteur est accroupi, terrifié devant l’apparition.***

**P**-Emile, dîtes-moi que c’est un ami à vous, s’il vous plaît !

**E**-Mais, mais, infin… Dédé, ch’est ti ? T’as fini par un trouver un, d’drap blanc ?

**Le fantôme** ***(il a un accent anglais)-***EMIIIILLLE… ENFIN, TE VOILA ! QUEL PLAISIR DE VOIR SA DESCENDANCE… VIENS DONC PRENDRE UNE TASSE DE THE AVEC MOI !!

**P**-C’est, c’est Dédé ?

**E**- Non !!! Ch’est min rataïon, OSCAR !!! AU S’COURS !!! »

***Ils s’enfuient tous les deux.***